Exqrch/javanese-Komodo-pixelgpt huggingface dataset:
Abu Jenar dianggep kongkonané won kutha kanggo ngrusak pasaréan Syeh Muso saperlu yasa resor.
Festival Hari Puisi Indonesia Festival Hari Puisi Indonesia ya iku adon-adon ing babagan kasusastran kang dianakaké déning Yayasan Hari Puisi, nggandhèng karo ariwarta "Indopos"
Adicara iku digagas déning Rida K
Liamsi lan wiwit dicakaké taun 2014, ing Teater Kecil Taman Ismail Marzuki
Telung warna bebungah kang diparingaké ing Festival Hari Puisi Indonesia ya iku buku kumpulan geguritan paling apik, pamaca gefuritan paling apik, lan musikalisasi geguritan paling apik
Ing pungkasan adicara Festival Hari Puisi 2014, dewan juri adon-adon buku kang diayahi déning Sutardji Calzoum Bachri, Abdul Hadi WM, lan Maman S Mahayana milih lima pamenang lan siji panampa bebungah buku puisi
Lima kang menang ya iku D
Zawawi Imron (Air Terisak Membelah Batu), Hasta Indrayana (Piknik Yang Menyenangkan), Iverdixon Tinungki (Matakara), Isbedy Stiawan ZS (Menuju Kota Lama), lan Ni Made Purnama Sari (Bali Borneo)
Anton Sulistyo liwat bukuné, "Belum Dalam Lukamu," didhapuk minangka nampa pangayubya buku geguritan 2014 kang bakal nampa dhuwit 50 yuta rupiah lan piala
Ing adon-adon maca geguritan, kang menang ya iku Oktavianus Marsheka, Irfan Hakim, lan Harna Silwati
Dewan juriné ya iku Remy Silado, Leon Agusta lan Aspar Paturusi milih telu kang menang saka 26 panyarta kang sadurungé kapilih saka 250 panyarta
Déné musikalisasi geguritan kang disengkuyung déning Komunitas Musikalisasi Puisi milih Bale Art Project minangka juara siji
Juara loro lan teluné, ya iku Grup Sanggar Tudung Pelite lan Vanderwijck 7.
Wong Yugur Wong Yugur (Mandarin: 裕固族; Pinyin: Yùgù Zú), utawa wong Uyghur Kuning, iku salah sijiné saka 56 golongan wong kang resmi diakoni pamaréntah ing nagara Cina
Miturut sènsus taun 2000, cacahé wongé ana 13.719
Wong Yugur manggon mligi ing Kabupatèn Swapraja Sunan Yugur ing Provinsi Gansu, Cina
Wong Yugur agamané Buda Tibèt
Jeneng resmi bebrayan iki, ya iku Yugur, pramula saka jeneng lawasé : Wong Yugur panyatur basa Turki njenengi dhèwèké kanthi "Yogïr" "Yugur" utawa "Sarïg Yogïr" "Yugur Kuning", sawatara Wong Yugur panyatur basa Mongolik ngarani dhéwé "Yogor" utawa "Šera Yogor" "Yugur Kuning’’
Cathetan sajarah Cina wis nyatakaké lan ngarani wong-wong iku kanthi "Sālǐ Wèiwùr" utawa "Xīlǎgǔr"
Sajeroning jaman Dinasti Qing, Wong Yugur uga diarani ing tembung "fān", tetembung Cina Kuna kanggo bebrayan Tibetik (Tradisional: 西喇古兒黃番; Pinyin: Xī Lǎgǔr Huáng Fān
Kanggo mbédakaké kumpulan lan basané, nimpuna basa Cina nganggo tetembungan "Xībù Yùgùr" "Yugur Kulon" lan "Dōngbù Yùgùr" "Yugur Wétan" dhedhasar papan panggonané
Wong Yugur panyatur basa Turki dianggep atmajaning kumpulan Wong Uighur kang lumayu saka Mongolia ngidul menyang Gansu samubar bubrahé Khaganat Uighur ing taun 840
Ing Gansu, wong-wong Yugur iki ngadegaké Krajan Gansu Uighur (Ganzhou Uyghur Khanate) kang makmur (870-1036) lan kutha krajané ana ing cedhaké Zhangye saiki lan ing ngisoré Pegunungan Qilian ing lembah Ruo Shui
Warga krajan iku, kira-kira ana 300.000 cacahé ing Babad Dinasti Song lan mèlu agama Manichaeisme lan Buda
Ing taun 1037, wong Yugur dijajah karo Wong Tangut
Krajan Uighur Gansu dipeksa gabung karo Xia Kulon sawisé perang rajapati antaraning taun 1028–1036
Mahmud al-Kashgari, kang urip ing kutha Kashgar jaman iku, nyebutaké yèn "getih wong Uighur ilèn-ilèn kaya kali deres" nalika perang iku
Sawetara wong Yugur panyatur basa Mongolik manawa atmajaning salah siji kumpulan panyatur basa Mongolik kang nyerbu Cina Lor sajeroning jaman panaklukan Mongol ing abad 13
Wong Yugur iki suwé-suwé nyawiji karo Dinasti Qing ing taun 1696 sajeroning kakuwasané kaisar Qing kaloro, Kaisar Kangxi (1662–1723)
Ing taun 1893, salah siji panjelajah asal, Grigory Potanin, iku èlmuwan kulon pratama kang nyinaoni bab wong Yugur, lan nerbitaké bausastra cilik kang isiné tetembungan basa Yugur, sareng cathetan bab pangaturan lan kaanan tlatah panggonané
Saterusé ing taun 1907, Carl Gustaf Emil Mannerheim saba ing désa Yugur Kulon Lianhua (Mazhuangzi) lan Candi Kangle ing désa Yugur Wétan
Mannerheim iki wong pembarep kang nganakaké panalitèn étnografi kang primpèn bab Wong Yugur
Ing taun 1911, dhèwèké nerbitaké artikel kanggo Masarakat Finno-Ugrian
Kira-kira 4.600 wong Yugur mitutur basa Yugur Kulon (sawijining basa Turkik) lan 2.800 liyané basa Yugur Wétan (basa Mongolik)
Basa Yugur Kulon isih duwé lan nguwètaké tetembungan lawas saka Basa Uighur Kuna
Sawetara wong Yugur liyané ora bisa basa Yugur lan mitutur Basa Cina
Sak cacah cilik wong Yugur uga ana kang dilaporaké mitutur Basa Tibèt
Kanggo basa sesambungan karo wong jaba, wong Yugur mitutur basa Cina
Basa-basa Yugur sakabèhé basa tuturan, sanajan Aksara Uighur Kuna tau digawé ing sawatara kumpulan wong Yugur nganti akir abad 19
Wong Yugur panyatur Turkik manggon mligi ing sisih kulon Kabupatèn SunanYugur, mligi ing Kacamatan Mínghuā District, kalurahan Liánhuā lan Mínghǎi, uga ing kacamatan Dàhé, ing tengah-tengahing kabupatèn
Sawetara, panyatur basa Mongolik manggon ing sisih wétan, ing kacamatan Huángchéng , lan ing kacamatan Dàhé Kānglè, ing tengah-tengah kabupatèn
Wong Yugur mligi nyambut gawé nandangi rajakaya
Agama tradhisiné wong Yugur mligi Buda Tibèt, kang dilakoni bebarengan karo padukunan
Negara kuna Sarig Yogir dadi salah sawijining bangsa kang dimainké ing dolanan vidio kang nganggo strategi Paradox Interactive Europa Universalis IV.
The Interpreter The Interpreter ya iku film Amérikah Sarékat sing digawé taun 2005, disutradarani Sydney Pollack
Para juru paraga sing main ing filem iki ya iku Nicole Kidman, Sean Penn, lan Chaterine Keener
"The Interpreter" nyritakaké bab sawijiné juru basa sing tuhu seneng tumrap gaweané, nanging tanpa sengaja krungu pawicaran anané rancana matèni présidhèn
Silvia Broome (Nicole Kidman) tuhu nyenengi gawéané minangka juru basa ing Perserikatan Bangsa-Bangsa (PBB), New York, Amérikah Sarékat
Metu saka negarané dhèwèkan, Silvia ngarep-arep bisa ngowahi nasib negarané lumantar diplomasi lan basa
Silvia nyambut gawé minangka juru basa suku Ku, basané wong Matobo
Ing kéné, dadi juru basa ora sadrema ngalihaké basa manca, nanging kudu bisa mangertèni lan ngaturaké basa liya kanthi rikat
Perlu anané panjumbuhan kontèks tumrap basa asli marang basa sing katuju
Untung waé, Silvia katurunan saka suku Ku sing ndadèkaké ora patia kangèlan
Silvia Broome tanpa sengaja krungu anané rancana matèni présidhèn Matobo, Edmund Zumanie, sing arep rawuh ing kantor Perserikatan Bangsa Bangsa, ing New York
Awit saka kadadéan ora sengaja ngrungokaké pawicaran anané rancana matèni présidhèn, pungkasané dhèwèké didadèkaké inceran, jalaran bisa agawé gagalé rancana kuwi
Rumangsa kaancam, Broome ngirim layang maya marang kancané, Felippe, saperlu mesthèkaké kaanan seduluré ing Matobo
Silvia uga ngomong bab prakara iki marang PBB
Sabanjuré PBB ngirim telik sandhi saperlu nylametaké nyawané
Nanging, Tobin Keller (Sean Penn) sing ditugasi malah cubriya yèn kabèh laporan kuwi digawé-gawé, awit saka latar wuriné Silvia ana sambung-raketé karo samubarang ngenani tlatah kuwi
Keller nganggep Silvia duwé niyat nggolèk kawigatèn lan péngin nggagalaké karawuhané Zuwanie
Silvia sansaya kapojok nalika ana sawijiné foto sing ngatonaké dhèwèké lagi ing orasi
Keller mesthèkaké yèn Silvia kuwi mungsuhé Zuwanie saéngga bisa nggagalaké tekané ing New York.
Sacha Distel Alexandre Sacha Distel (#ALIH) ya iku juru main gitar lan penyanyi saka Perancis kang misuwur lumantar lagu-lagu "hits" "cover version" kang éntuk pangaji Academy Award, "Raindrops Keep Falling on My Head" (lagu asliné kang nyanyi B
Thomas), "Scoubidou," lan "The Good Life." Dhèwèké naté nampa Chevalier (Knight) ing adicara Légion d'honneur taun 1997
Kajaba saka kuwi, dhèwèké uga didhapuk minangka pranata adicara ing pangaji Miss Perancis 1989 Latar wuri
Sacha Distel, lair kanthi jeneng asli Alexandre Distel, puteri saka kulawarga imigran kulit putih Russia, Leonid Distel lan pianis keturunan Yahudi-Perancis, André Ventura
Pamané, Ray Ventura, ya iku salah sawijiné promotor musik jazz
Ing dasawarsa 1930-an, Ventura ora lèrèn anggoné promosi minangka ngembangaké musik swing ing Perancis
Nalika pamané manggon ing Paris lan terjun ing musik orkestra Les Collégiens, Distel didhapuk minangka juru main piano lan gitar
Taun 1948, Ventura ngundang Distel saperlu dikon nonton pagelaran Dizzy Gillespie ing musik orkestrané, bareng karo Bruno Coquatrix, Paul Misraki, lan André Hornez
Lumakuné Distel ing donyané musik nglantaraké ngadohi saka musik orkestra, kang sabanjuré ngedegaké Guy Wormser's New Orleans, die-hards, cool jazz, lan bebop kang dibawahi Distel
Awit saka pambiyantuné Jean Marie Ingrand (bass), Mimi Perrin (piano) lan Jean-Louis Viale (drum), band kang didegaké kuwi kasil ngéntukaké pangaji Coliseum's Night of Jazz "Meilleur Petit Orchestre Moderne"
Distel dadi gitaris jazz profésional
Sadawané lumakuné ing musik, dhèwèké makarya bareng Dizzy Gillespie lan Tony Bennett sarta nyengkuyung album "The Ed Sullivan Show," ing pungkasan dasawarsa 1950-an
Distel sesambungan asamara karo paraga wanita, Brigitte Bardot taun 1958, kang ngundang ing ulang tauné ing St Tropez
Pacangan iku bubar ing taun 1959
Kejaba iku, dhèwèké uga dadi pacangané penyanyi Dionne Warwick
Dhèwèké bebrayan karo atlet ski olimpiadhe, Francine Bréaud ing taun 1963
Sacha Distel séda tanggal 22 Juli 2004, umur 71 taun sawisé kataman lelara rada suwé ing Rayol-Canadel, Perancis
Sawenèh minggu sadurungé séda, dhèwèké ésih katon ing adicara televisi "Qui veut gagner des millions ?"
Mustika Naga Mustika Naga ya iku sesirah novèl anggitané sastrawan sufi Candra Malik sing dibabar ing taun 2015 déning Penerbit Kepustakaan Populer Gramedia
Buku iki awujud novèl kanthi latar sujarah panyebaran agama Islam ing Pulau Jawa
"Mustika Naga" anggitané Candra Malik nyritakaké bab Sarpayatna Taksaka, sawijiné satriya saka bangsa Naga sing tresna marang Tarkeisya Gaganeswara Garudeya, kenya saka bangsa Kaga
Nanging Saka nduwèni maksud: nemu Mustika Naga sing jebulé dumunung ing tangané Keisya
Ing sajeroné pangudi kuwi, Saka malah nggepok-sénggol karo ajaran saka Djawa Sunda
Dhèwèké pracaya, ilangé sang Rama ana sambung-raketé karo piwulang iki
Sabanjuré, Saka mangertèni, sadurungé tekané agama-agama, tlatah iki wis duwé kapitayan, kapracayan marang Gusti Kang Maha Tunggal
Ping telu Syèh Subakir nyuwun idin supaya lumebu, nanging kaping papaté Sabda Palon sarujuk nyilih-nganggo papan panggonan
Jawa disilihaké suwéné limang atus taun, lan saiki limang atus taun wis kelakon.
Sejumlah Perkutut buat Bapak Sejumlah Perkutut buat Bapak iku buku kumpulan geguritan anggitané Gunawan Maryanto kang dibabar ing taun 2010 déning Omahsore Yogyakarta
Buku kang kandelé patang puluh wolu kaca kanthi ISBN 978-979-19047-9-7, iki nglumantaraké Gunawan Maryanto nampani pangaji Kusala Sastra Khatulistiwa (KSK) kategori geguritan
Ing taun kang padha, pangaji saka KSK uga ditampa déning Linda Christanty ing kategori fiksi ("Rahasia Selma") lan Mardiluhung ing kategori geguritan ("Buwun")
Kumpulan geguritan "Sejumlah Perkutut buat Bapak" anggitané Gunawan Maryanto dipérang ing telung bab ya kuwi: "Kayon Gapuran, Kayon Blumbangan" lan "Sejumlah Perkutut buat Bapak"
Kateluné kalebu ing geguritan panggambaran
"Kayon Gapuran" lan "Kayon Blumbangan" iku nggambaraké manèh rong golongan "kayon"
"Kayon" ya iku gunungan ing pagelaran wayang ing tlatah Jawa
Rong geguritan kuwi ngupadi utawa njlèntrèhaké bab "kayon-kayon" liwat tetembungan
Semono uga ing "Sejumlah Perkutut buat Bapak"
Geguritan dawa iku isiné ana telung puluh pérangan kanthi sesirah siji lan sijiné kang béda, 30 "ciri mathi" kutut kanggoné wong Jawa
"Ciri mathi" kurang luwih kaya déné ciri fisik, golongané "anggungan" (swara), lan uga karakter
Kajaba liwat "ciri mathi" kutut kanggoné wong Jawa uga ana prabédan dhedhasar "katuranggan" utawa jagrag awaké
Nanging ing "Sejumlah Perkutut buat Bapak" mung ngenani saka "ciri mathi" kutut waé
Liwat "ciri mathi" wong Jawa ngupadi piyé carané mangertèni kutut kanggoné kauripan pribadi sosialé
Kadhang kala ana kutut kang nekakaké katentreman, lan ana uga kang sewaliké, kepara kacilakan
Ora sithik kutut kang dipracaya kanggoné kang duwé ndadèkaké suksès ing pagawéan
Lan ana uga, kutut kang agawé kang ngopèni bisa ngrengkuh kalungguhan satengahé masarakat
Mbokmenawa para pamaos kaganggu anané sesirah-sesirah kang krasa rada nylenèh ing buku kumpulan geguritan iki, nanging jeneng-jeneng kang wis raket kuwi tetep dinggo jalaran angèl anggoné nggolèk terjemahané
Alesan liyané, amarga wis dadi bakuné jeneng, mula ora prelu susah-susah nggolèk jeneng anyar
Nanging saben jeneng kuwi tansah duwé wigati.
Handry TM Handry TM (#ALIH) ya iku salah sawijiné sastrawan saka Indonésia
Awit ésih sekolah, dhèwèké wis asring nganggit karya sastra mligi gancaran
Pakaryané wis akèh dimot ing sawenèh ariwarta kaya ta "Kompas," "Suara Merdeka, Suara Pembaruan, Hai, Suara Karya, Gadis, Esquire Indonesia, Story", lan liya-liyané
"Kabut Bening" iku karyané Handry awujud novelet kapisan kang kasil nglumantaraké nampani bebungah ing Sayembara Penulisan Novelete Kalawarta Gadis (1991)
Taun 2017, Handry kapilih dadi Katua Dewan Kesenian Semarang, sawisé ngayahi jejibahan minangka salah sawijiné pengurus ing Dewan Kesenian Jawa Tengah
Handry TM kacathet minangka salah sijiné panggurit ing Komunitas Negeri Poci
Saliyané nganggit, dhèwèké uga prigel gawé filem-filem cekak awujud musik vidéo lan carita
Handry TM lair ing Kutha Semarang, Jawa Tengah
Awis ésih sinau ing Sekolah Menengah Pertama, dhèwèké wis cedhak karo donyané kasusastran, mligi gancaran
Carita cekak lan carita sambungé akèh-akèhé njupuk tema remaja lan dimot ing sakpérang ariwarta lan kalawarta, ing Jawa Tengah lan nasional
Carita sambung "Denting hati" (1983) salah sijiné karya kang dimot ing kalawarta Media Pelajar (MOP) nalika Handry TM lagi wiwitan nganggit
Kepara, nalika kuwi dhèwèké wis diparengaké magang nyambut gawé ing ariwarta "Suara Merdeka" (Semarang) kang pungkasané kanthi resmi nyawiji ing perusahaan kuwi
Meh separo uripé dientèkké kanggo nulis, ing kancah kasusastran lan tugasé minangka juru warta
Handry naté nyambut gawé minangka juru warta ing "Suara Merdeka", tabloid "Tren Cek & Ricek", "Planet Badminton", "Autobiz" lan "Soccer Style," lan sawisé ngadegaké kalawarta "Ezzpro Media" tumeka saiki
Kaprigelané ing kancah kasusastran Indonesia ndadèkaké Handry asring diundang minangka pawicara ing sawenèh seminar, wawanrembug, lan wawancara ing tivi
Buku "Kekasih plastik" ya iku kumpulan carita cekak kapisan kang naté dibabar, kaanggit nalika dhèwèké ngayahi jejibahan ing mancanagara
Bareng karo Anggoro Suprapto, Bambang Sadono, lan Timur Sinar Suprabana, dhèwèké ngadegaké Kulawarga Penulis Semarang kang akèh nglairaké sastrawan anyar
Wektu iki, Handry lagi ngrampungaké novèl "Mata yang Berdusta" lan "Cinta yang Menderai" minangka trilogi saka karyané, "Gang Pinggir".
Taman Kiai Langgeng Taman Kiai Langgeng ya iku obyek wisata taman sing dumunung ing Kutha Magelang, Jawa Tengah, diresmekèkaké tanggal 15 September 1987 déning Gubernur Jawa Tengah, H
Sadurungé dadi taman, papan panggonan kuwi awujud lahan kritis, pasarean, sawah, lan kebon sing ora ngasilké panènan
Nanging taun 1981 diowahi dadi taman kembang kanthi amba nganti 27,5 hèktar
Panggagas panguwahan lahan kritis dadi taman kembang ya iku Drs
Jeneng "Taman Kiai Langgeng" dijupuk saka salah sawijiné ulama sing uga pejuang, laskaré pahlawan nasional Pangeran Diponegoro nalika gerilya nglawan panjajah Walanda (1825-1830)
Lan lokasi iku dipilih jalaran dadi papan dunung saréané Kiai Langgeng sing tumeka saiki ésih dirumat
Obyek wisata iki digulawenthah déning badan usaha perusahaan daerah (Perusda) sing tanggung jawabé langsung marang Pamaréntah Kutha Magelang
Kanthi ngugemi konsèp Sapta Pesona Pariwisata (aman, tertib, bersih, sejuk, indah, ramah, dan kenangan), Taman Kiai Langgeng kasil ndadèkaké salah sawijiné sumber pendapatan asli daerah (PAD)
Ing Taman Kiai Langgeng, para pelancong bisa ngrenani sarana kaya ta gelanggang remaja, taman lalu lintas, omah joglo, omah apung, panggung, taman dolanan, arung jeram, bianglala, becak mini, kréta banyu, "jet coaster", keréta mini, komidi puter, anjungan dirgantara, lan "flying fox"
Taman Kiai Langgeng duwé sawenèh wit-witan ya iku wit-witan langka sing bisa digunakaké minangka obyek panalitèn antarané cempaka ganda "(Mycelia campaca)", déwa daru "(Eugenia Sp)", apel beludru "(Diospiros Rabbola)", nagasari "(Mesua Ferrea)", matoa "(Pometia Pinata Ireigfost)", ruser "(Arthocarpus Sp)", lan lobi-Lobi "(Flacouritia Inermis Roxb)"
Sawenèh kéwan ing antarané baya, owa, bèbèk, lan manuk uga ana ing taman iki
Semono uga patung-patung "dinosaurus" ing sawenèh panggon nambah kaéndahan taman.
Sayuti (#ALIH) ya iku salah sawijiné seniman saka Indonésia
Jenengé misuwur lumantar sawenèh karyané awujud buku ajar lan sing dimot ing ariwarta lan kalawarta
Suminto ya salah sawijiné guru besar ing Fakultas Basa lan Seni, Program Pascasarjana Universitas Negeri Yogyakarta (UNY)
Sayuti lair ing Kabupatèn Purbalingga, Jawa Tengah, tanggal 26 Oktober, 1956
Ing dasawarsa 1970-an nalika nyawiji ing Komunitas Persada Studi Klub Yogyakarta, dhèwèké ora naté absen ing forum-forum wawanrembug sastra lan pagelaran-pagelaran geguritan lan téater
Ing saindhengé seniman Yogyakarta, Suminto misuwur minangka "nom-noman bengal" sing ora naté gelem mandeg sinau bab apa waé
Kiprah lan prosès kreatifé kawiwitan saka kasenengané maca lan nulis awit ésih remaja
Sansaya kesengsem déning donyané kasusastran nalika ngidak tlatah Yogyakarta taun 1974
Rikala nyawiji lumebu ing Komunitas Malioboro, dhèwèké teteg nelateni lan ngrembakaké kasusastran Indonésia
Suminto dipracaya dadi salah sawijiné guru besar ing Fakultas Basa lan Seni, Program Pascasarjana Universitas Negeri Yogyakarta (UNY)
Sinambi nguri-uri Masarakat Karawitan Jawa sing naté diyasa, Suminta uga nglairaké karya awujud makalah, diktat, buku, kumpulan geguritan, carita cekak, esai sastra, lsp..
Haryono Haryoguritno Haryono Haryoguritno (#ALIH) ya iku salah sawijiné manten ajudan présidhèn kapisan Republik Indonesia, Sukarno ing pungkasan dasawarsa 1960-an
Haryono uga misuwur minangka nimpuna keris sing ngupadi supaya keris Indonesia didhapuk minangka warisan donya marang Organisasi Pendhidhikan, Ilmu Pengetahuan lan Kebudayan Perserikatan Bangsa-Bangsa (UNESCO)
Sadurungé ngayahi jejibahan minangka ajudan présidhèn kapisan Republik Indonesia, Sukarno ing pungkasan dasawarsa 1960-an, Haryono Haryoguritno wis dadi pandhemené keris minangka warisan budaya Nuswantara
Saka pandhemenané tumrap keris kuwi, dhèwèké terus nguri-uri lan tansah sinau bab keris lan nglumantaraké asmané minangka ahli keris ing Indonesia
Katresnané marang pusaka kuwi, nuwuhaké pangabektèn awujud buku anggitan sesirah "Keris Jawa, Antara Mistik dan Nalar", sawijiné buku kandel sing kepara paling jangkep ngrembug babagan èlmu keris
Buku sing kababar ing taun 2006, iki disusun saka sagung èlmu sing diduwèni Haryono, punjul telung puluh taun sadurungé
Haryono bebarengan bebrayan ageng pandhemen keris sing naté kabawah, Damartaji (Persaudaraan Penggemar Tosan Aji), ngupadi marang Organisasi Pendidikan, Ilmu Pengetahuan lan Kebudayan Perserikatan Bangsa-Bangsa (UNESCO) supaya keris Indonesia bisa didadèkaké minangka salah sawijiné warisan budaya manungsa sing kudu diuri-uri lan dirawat
Perjuangané ora sia-sia, ing Sidang PBB Paris, 25 November 2005, UNESCO ngukuhaké keris Indonésia minangka salah sawijiné warisan budaya manungsa sing kudu diuri-uri ("Oral and Intangible Heritage of Humanity")
UNESCO uga ngakoni keris minangka tradhisi Indonésia sing ésih duwé kagunaan sosial ing bebrayan, awujud seni seni unggul Indonesia, duwé falsafah urip, kajaba uga ngandhut mistik.
Pitik katé Pitik kate (Aksara Jawa: ꦥꦶꦠꦶꦏ꧀ꦏꦠꦺ ꧈ ꦥꦶꦠꦶꦏ꧀ ꦏꦠꦺ ) ya iku pitik kang ukurané cilik
Pitik iki nyandang jeneng katé amarga ukurané kang luwih cilik tinimbang lumrahé pitik
Sak praliman utawa seprapat bobot pitik kang lumrahé
Ing basa inggris karan "Bantam" amarga saka asal usulé amarga pisanan tinemu déning para layar saka Inggris ing tlatah Banten kang nalika semana uga mau Bantam
Para layar kang ngemot pitik kanggo sangu layar nemu manawa ana pitik-pitik kang duwé ukuran kang cilik
Pitik mau banjur digawa menyang nagarané lan wong-wongé padha ngingu pitik katé ing kiwa tengen omahé
Pithik katé dipilih amarga ukurané kang cilik, lan ora perlu papan kang jembar
Pitik iki uga disenengi amarga wuluné manéka warna, luwih lincah uga lucu
Pithik katè duwèni iwak kang luwih sethithik tinimbang pithik Jawa
=Wedharan= Pitik katé kaya déné lumrahé pitik, nanging awaké luwih cilik
Saben tauné, babon pitik katé bisa angkrem lan netesaké endhog kaping 5-6, lan saben angrem bisa angrem endhog udakara cacah 7-9, kanthi daya tetes 80%
Sanajan duwé sipat kang lincah, nanging amarga ukurané sing cilik, pitik katé asring dadi mangsane alap-alap, kucing, asu lan garangan
Endhog pitik katé uga duwèni kandhutan gizi wujud zat besi kang dhuwur
Emprit kaji "Emprit kaji ("Lonchura maja), utawa ing basa Indonésia diarani "bondol haji", ya iku manuk kang kalebu ing kulawarga Estrildidae lan urip ing Semenanjung Malaya, Sumatera, Jawa, Bali lan pulo-pulo sakiwatengené
Manuk iki karan emprit kaji amarga duwé endas putih kang kayadené nganggo pèci kaji
Asal lan filogèni emprit kaji dicirèni déning Antonio Arnaiz-Villena et al
kalebu Estrildinae kang asalé saka India, banjur sumebar menyang Afrika lan Samodra Pasifik
Awaké cilik (11 cm) lan warna wuluné soklat lan putih
Saèmper karo emprit ireng ("Lonchura ferruginosa") nanging luwih pucet, déné sirahé warna putih
Nalika isih enom rupané soklat enom ing pérangan awak ndhuwur, déné sisih ngisor lan endhas wernané kuning tuwa
Mripaté wernané soklat, cucuké klawu semu biru, sikilé biru pucet
Swarané dhuwur kaya déné suling uniné "puip" nalikané klumpuk bareng liyané
Emprit kaji kapérang dadi subspesies: Sebaran & habitat
Manuk iki sumebar ing Semenanjung Malaya, Sumatera, Jawa, Bali, lan Sulawesi, Thailand & Vietnam sisih kidul
Uga digawa ing Jepang (Osaka & Okinawa)
Ing Sumatra, Jawa lan Bali manuk iki umum tinemu lan sumebar nganti papan kang dhuwuré 1.500 m saka sagara.
Asring tinemu ing rawa lan sawah, manuk iki seneng mangan pari
Gampang tinemu ing rawa, rawa gelagah nganti panggonan kang dhuwuré 1.500 m saka sagara
Nggrombol kanthi cacah kang akèh nalikané mangsa panèn pari, nanging sumebar pasang-pasangan nalikané ungsum kawin
Tingkahé kaya déné emprit lumrahé
Lumrahé, emprit kaji urip nggrombol bebarengan tanpa pasangan
Nanging ing mangsa kawin, banjur padha pepasangan
Endhogé cacah 4-5, kadhang-kadhang 6, warna putih ing susuh bunder saka sesuketan
Ing Jawa Barat, mangsa kawiné diwiwiti ing sasi Fèbruari
Wong Dongxiang Wong Dongxiang (jeneng liyané: "Sarta" utawa "Santa" (撒尔塔); Hanzi Sederhana: 东乡族; Hanzi Tradisional: 東鄉族; Pinyin: Dōngxiāngzú; Xiao'erjing: ݣݣ) salah siji saka 56 suku ing Cina kang resmi diakoni déning pamaréntah Cina
Wong Dongxiang akèh-akèhané manggon ing Préfèktur Swatantra Linxia Hui lan tlatah saubengé ing Provinsi Gansu, ing lor-kuloné Cina
Miturut cacah jiwa taun 2019, cacahé wong Dongxiang ana watara wong 621.500
Wong Dongxiang isih seduluran karo wong-wong Mongol liyané kaya ta wong Monguor lan wong Bonan
Para sujana ngira-ngira yèn jatiné wong Dongxiang minangka golongan ètnik kang ndhèwèki thukul amarga sesrawungané karo wong-wong Asia Tengah, kang njalari wong Dongxiang padha nggilut agama Islam nalika abad angka 13
Dipercayani yèn wong Dongxiang iki turunané prajurit Mongol kang dipapanaké ing laladan Hezhou déning Genghis Khan (taun 1162-1227 Masèhi) nalika nglembara mengulon, banjur awor karo wong Sartha kang teka merdagang saka Asia Tengah
Saliyané iku, ana pangira-ngira liyané yèn wong Dongxiang iku blèsterané manéka golongan wong, kaya ta wong Mongol, Han, lan Tibèt
American Asiatic Association mbabar kaca bab asal mulané wong Dongxiang ing kaca "Asia, Volume 40"
Salah sawijiné wong Mongol Muslim, Ma Chuanyuan, kang mimpin limang kecamatan, diwawancara, lan nyritakaké bab asal usul bangsané
Lumebu Islamé salah siji klan turunan saka Genghis Khan marai nelangsa sadhuluré kang akiré mindahaké dulur klan kang dadi Muslim iku ing tlatah wétané Linxia
Kedadéan iki pramula ing jaman tumekané dinasti Yuan
Linxia wétan dicritakaké tlatah kang garing lan warnané kuning